
Tisztelt Képviselő-testület!

Az Önkormányzat Szervezeti és Működési Szabályzatáról szóló 16/2019. (XII. 13.) rendelet 21. § (5) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.

…/2022. (VI. 30.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 21. § (5) bekezdése szerint előterjesztett polgármesteri tájékoztatót elfogadja.

Határidő: azonnal

Felelős: polgármester

Sülysáp, 2022. június 23.

Horinka László 

polgármester

TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület előző munkaterv szerinti ülése óta az alábbi döntések végrehajtási határideje járt le:

	Határozat száma
	Határozat kelte
	Határozat tárgya
	Határidő
	Állapot

	93/2022
	2022.05.26
	Wass Albert Művelődési Központ és Könyvtár intézményvezetői feladatainak ellátására adott megbízás meghosszabbítása
	2022.06.18.
	Végrehajtva


II. Tájékoztató az előző ülés óta történt fontosabb eseményekről
· Május 30-án közmeghallgatásra került sor a Művelődési Házban, azt követően pedig egy rendkívüli ülés keretében döntöttünk a helyi buszjárat további működtetéséről, aminek az előkészületei a szolgáltató részéről már folyamatban vannak.
· Június 2-án megbeszélést folytattunk a Dr. Gáspár István Humánszolgáltató Központ vezetőjével a sülysápi külterületi részeken, tanyákon élők számára júniustól újra elérhető tanyagondnoki ellátás személyi, infrastrukturális és pénzügyi feltételeiről. A Képviselő-testület döntését követően megérkezett a működési engedély is, majd a szórólapok is kijuttatásra kerültek az érintetteknek.
· Június 3-án rész vettem a Sülysápi Csicsergő Óvoda ballagásán a központi óvodában, majd a magyarság összetartozásáról emlékeztünk meg a Nemzeti Összetartozás emlékműnél a Szent István téren.
· Június 11-én családi napot tartottunk az Egészségközpont parkolójában a védőnők szervezésében.
· Június 13-án a DTKH Nonprofit Kft. térségi vezetőjével egyeztettem a hulladékszállítással kapcsolatos problémák megoldása érdekében. Sajnos az akkor felhalmozódott elmaradásokat csak nagyon nehezen tudják ledolgozni, továbbra is fennáll a pénz- és munkaerőhiány.
· Június 15-ére meghívást kaptam a gyereknapra a Sülysápi Szent István Általános Iskolába.
· Június 17-én részt vettem a Sülysápi Szent István Általános Iskola, valamint június 18-án a Sülysápi Móra Ferenc Általános Iskola ballagási ünnepségén.
· A város területén lévő aszfaltutak kátyúzása több ütemben folyik. A TÁVÜSZ Kft. munkájának elősegítése érdekében külsős aszfaltozó céget bíztunk meg a kiterjedt kátyúk javítására.

· A művelődési házban az elkészült nyílászárók beépítése után fennmaradt vakolási, takarási munkálatok ebben a hónapban készültek el.

· A Fő utca és a Kiskókai utca találkozásánál álló ún. kőkép felújítási munkálatai szintén zajlanak, a kőműves- és festési munkák befejeződtek, lakatos- és kőfaragói munkák folynak még.

